**Beirniadaeth Cystadleuaeth 376**

**Tlws Ysgol Feddygol Gogledd Cymru**

**Beirniaid: Angharad Puw Davies ac Emma Hughes-Parry**

**Arthur Barber**

Da iawn am adnabod rhai o’r datblygiadau mwyaf diweddar ym maes deintyddiaeth, gan gynnwys teleddeintyddiaeth, defnydd AI a deintyddiaeth adfer. Byddai’n dda cael gweld ychydig mwy o fanylder i o leiaf un o rhain, gan drafod yr effaith ar y claf a/neu ar glinigwyr. Yn ogystal, byddai cynnwys rhestr cyfeiriadau er mwyn dangos o ble daeth yr wybodaeth yn dda.

**Mari Roberts**

Cofnod diddorol a perthnasol iawn am ddatblygiad technolegol mewn trin clefyd siwgr.

Rhoddaist wybodaeth gefndirol am effaith clefyd siwgr ar y boblogaeth, yn enwedig pobl ifanc. Disgrifiaist y salwch a sut mae’r system newydd yn gweithio yn glir ac yn dda iawn.

Hoffem yr hanes personol yn y cofnod yma, oedd yn dangos manteision y datblygiad yma i ti yn bersonol, a sut mae gweld pobl enwog gyda’r cyflwr yn gallu newid agweddau tuag ato. Un ffordd o gryfhau’r traethawd fyddai cynnwys rhestr cyfeiriadau er mwyn dangos o ble daeth yr wybodaeth.

**Cerys Angharad**

Traethawd da iawn ar ddatblygiad meddygaeth adfywiol, gan gynnwys bôn-gelloedd. Mae’r cofnod yn drylwyr ac yn trafod agweddau mwyaf pwysig y maes, gan gynnwys, dulliau, moeseg, heriau a manteision. Defnyddiwyd llais gwyddonol iawn drwy gydol y gwaith. Byddai cynnwys rhestr cyfeiriadau er mwyn dangos o ble daeth yr wybodaeth yn defnyddiol iawn.

**Cari Jones**

Da iawn am ysgrifennu darn ar ddatblygiad o gyffuriau i drin gordrewdra. Soniaist am hanes datblygiad y cyffur, y ffordd mae’r cyffur yn gweithio, effaith cyfryngau cymdeithasol ar ddefnydd o’r cyffur, ac anfanteision poblogrwydd y cyffur ar gyfer poblogaethau sydd yn dioddef o diabetes. Roedd hi’n dda gweld rhestr o gyfeiriadau, a chyfeiriadau o fewn y testun. Byddai’n dda gweld rhai cyfeiriadau o ffynonellau gwyddonol, megis safle we NICE, neu papurau ymchwil, yn hytrach na chylchgronnau efallai, er mwyn sicrhau dilysrwydd yr ymchwil. Da iawn!

Dyma’r drefn: 1. Cari Jones; 2. Mari Roberts; 3. Arthur Barber